Maroela Media se Top-20: 21 Desember 2015Carla Oberholzer se liedjie “Jy los my alleen” is vandeesweek nommer een. Foto: Facebook. In vandeesweek se Top-20 is daar nege snitte wat styg, agt wat daal, twee wat hul posisies behou en een nuweling. Adam en Vaughan Gardiner sak uit en maak plek vir Suzanne, wie se jongste treffer, “Belofte”, in die 20ste plek toetree. Carla Oberholzer neem die eerste plek oor met “Jy los my alleen”; Cordelia sak terug na die tweede plek met “Breek die stilte”, maar haar nuwe treffer, “Eerste woorde” styg vyf plekke tot by die vyfde plek. Elvis Blue sorg vir ‘n groot verrassing. Sy huidige treffer, “Môre kan maar kom”, het gelyk of dit besig was om uit te sak, maar dit styg sewe plekke, terwyl Anton Myburgh se “Biker Angel” sewe plekke daal. Kyk hier onder na die musiekvideo vir “Belofte”.